               ЕВРОПЕЙСКА КОМИСИЯ
            Брюксел, 23.7.2015
            COM(2015) 370 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизирането на средства от фонд „Солидарност“ на Европейския съюз

               ИНФОРМАЦИЯ И УСЛОВИЯ, КОИТО ДАВАТ ОСНОВАНИЕ ЗА МОБИЛИЗИРАНЕТО НА СРЕДСТВА ОТ ФОНД „СОЛИДАРНОСТ“ НА ЕС

               1.ВЪВЕДЕНИЕ

               Настоящото решение се отнася до мобилизирането на средства от фонд „Солидарност“ на Европейския съюз („Фондът“) в размер на 16 274 765 EUR вследствие на три бедствия в България и Гърция. Това мобилизиране ще бъде финансирано изцяло чрез частичното използване на бюджетните кредити за поети задължения и плащания на стойност 50 000 000 EUR, които вече са вписани в бюджета за 2015 г., поради което не се изисква коригиране на бюджета.

               2.ИНФОРМАЦИЯ И УСЛОВИЯ

               В края на април 2015 г. Комисията получи три заявления за финансова помощ от Фонда във връзка с бедствие в България (сурови зимни условия) и две бедствия в Гърция (наводненията в Еврос и в Централна Гърция), случили се през януари и февруари 2015 г. Комисията разгледа щателно и трите заявления в съответствие с Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  1
                (наричан по-нататък „Регламентът“) и по-специално членове 2, 3 и 4 от него. Най-важните елементи на оценката са обобщени по-долу.

               2.1.БЪЛГАРИЯ

               (1)В края на януари и началото на февруари 2015 г. големи райони на България пострадаха от силни валежи, снеговалежи, наводнения и свлачища, които причиниха значителни щети на публичната инфраструктура, предприятията, частните домове и активите, като нанесоха вреда и на селскостопанския сектор.

               (2)Заявлението на България бе получено на 24 април 2015 г. в рамките на дванадесетседмичния срок след регистрирането на първата щета на 30 януари 2015 г.

               (3)Комисията прецени, че различните бедствия в България имат обща метеорологична причина с природен характер, поради което попадат в сферата на приложение на фонд „Солидарност“ на Европейския съюз.

               (4)При подаване на заявлението си, България поиска авансово плащане от очаквания размер на помощта от Фонда. След предварителна оценка на заявлението, Комисията заключи, че условията съгласно член 4а от Регламента са изпълнени. С Решение C(2015) 4179 на Комисията беше предоставено авансово плащане в размер на 637 782 EUR, което представлява 10 % от очакваната финансова помощ от Фонда.

               (5)Българските органи оценяват общите преки щети, причинени от бедствието, на 243,305 милиона евро. Тази сума представлява 0,622 % от БНД на България или 103,6 % от приложимия за България праг за „големи бедствия“ за мобилизиране на средства от Фонда, който през 2015 г. е 234,871 милиона евро (т.е. 0,6 % от БНД по данни от 2013 г.). Тъй като оценката на общите преки щети надвишава този праг, това бедствие се определя като „голямо природно бедствие“ съгласно член 2, параграф 2 от Регламента.

               (6)Общите преки щети служат за основа при изчисляването на размера на финансовата помощ от Фонда. Финансовата помощ може да се използва само за покриване на основните спешни действия и действия по възстановяване, определени в член 3 от Регламента.

               (7)Що се отнася до въздействието и последиците от бедствието, суровите зимни условия засегнаха почти цялата територия на България. Беше съобщено, че югоизточният регион е бил най-силно засегнат от събитията. Само в град Бургас бяха наводнени над 300 сгради. Важни инфраструктурни обекти бяха унищожени от свлачища. Скъсаха се диги, а много реки (напр. Марица) преляха и наводниха земеделска земя и гори. Бурни ветрове унищожиха борови гори, като прекъснаха електрозахранването и повредиха комуникационните мрежи; пътищата бяха блокирани от паднали дървета.

               (8)Разходите за основни спешни действия, отговарящи на условията съгласно член 3, параграф 2 от Регламента, се оценяват от българските органи на 239,225 милиона евро и са разбити по видове действия. Тази сума представлява над 98 % от общия размер на щетите, за които бе съобщено. Българските органи обясниха този непропорционално висок дял на щетите върху държавна собственост с неспособността на местните власти да направят точна оценка на щетите върху частната собственост в рамките на 12-седмичния срок за подаване на заявление. Следователно частните щети до голяма степен не са включени в заявлението. С най-голям дял от разходите за спешни действия са действията за осигуряване на превантивна инфраструктура — над 97 милиона евро. Според изчисленията за възстановяването на транспортната инфраструктура ще са необходими над 46 милиона евро.

               (9)Засегнатите региони попадат в категорията „по-слабо развити региони“ в рамките на европейските структурни и инвестиционни фондове (2014—2020 г.). Българските органи не са уведомили Комисията за намерението си да преразпределят средства от програмата по европейските структурни и инвестиционни фондове, отнасяща се до България, за възстановителни мерки.

               (10)Що се отнася до изпълнението на законодателството на Съюза в областта на предотвратяването и управлението на риска от бедствия във връзка с характера на това бедствие, през 2010 г. България транспонира в националното си законодателство Директива 2007/60/ЕО на Европейския парламент и на Съвета от 23 октомври 2007 г. относно оценката и управлението на риска от наводнения (Директивата за наводненията), а въз основа на методиката за оценка на заплахата и риска от наводнения, разработена от Министерството на околната среда и водите, бе извършена предварителна оценка на риска от наводнения за всеки район с речен басейн.

               (11)Към датата на подаване на заявлението по отношение на България нямаше задействана процедура за установяване на неизпълнение на задължение във връзка със законодателството на Съюза, което се отнася до характера на бедствието.

               (12)Българските органи посочиха, че щети в размер на около 32 275 EUR имат застрахователно покритие. Тази сума беше приспадната от размера на допустимите разходи.

               2.2.ГЪРЦИЯ (Наводнения в Еврос и в централните и западните региони)

               (1)От началото на февруари 2015 г. Гърция пострада от масови наводнения в по-широкия район на река Еврос и река Арда в областта Източна Македония и Тракия, което причини разрушаването на основна инфраструктура, обществени сгради, частни домове, фирми и обекти в селското стопанство.

               (2)През същия период значителни части от Централна и Западна Гърция, включително областите Епир, Западна Гърция, Централна Гърция и Тесалия, бяха засегнати от подобни събития, които причиниха дори още по-големи щети отколкото в Източна Македония.

               (3)Гърция подаде две заявления за отпускане на финансова помощ от Фонда, и двете с дата 23 април 2015 г., което е в рамките на 12 седмици след първите щети, регистрирани на 4-ти февруари 2015 г. (за Еврос) и на 1-ви февруари (за централните и западните региони). Заявленията бяха подадени като „регионални бедствия“ по силата на член 2, параграф 3 от Регламента. Общо пет региона на ниво 2 по NUTS са засегнати от бедствието: Източна Македония и Тракия (наводненията в Еврос), Епир, Западна Гърция, Централна Гърция и Тесалия (за наводненията в Централна и Западна Гърция).

               (4)Оценката на Комисията показа обаче, че събитията в Гърция (и голямото бедствие в България) са свързани и са причинени от същото метеорологично явление. Поради това Комисията реши да разгледа гръцките случаи като едно регионално бедствие съгласно член 2, параграф 3 от Регламента. Бедствието е с природен характер, поради което попада в сферата на приложение на фонд „Солидарност“.

               (5)Сливането на двете заявления не оказва влияние върху размера на финансовата помощ от Фонда, като същевременно значително ще се намали административната тежест за Гърция от действията по прилагане и докладване.

               (6)При подаване на заявлението си Гърция поиска авансово плащане от очаквания размер на помощта от Фонда. След предварителна оценка на заявленията и преди вземането на решение те да се слеят, Комисията стигна до заключението, че условията, предвидени в член 4а от Регламента са били спазени и в двата случая.

               (7)Гръцките органи изчисляват общия размер на преките щети, нанесени от наводненията, на 395,878 милиона евро (132,454 милиона евро за Еврос плюс 263,424 милиона евро за Централна и Западна Гърция). Тази сума представлява 36 % от прага за „голямо бедствие“ от 1 091,315 милиона евро, приложим за Гърция през 2015 г. (т.е. 0,6 % от БНД въз основа на данни от 2013 г.) и следователно това не може да бъде определено като „голямо бедствие“. Общите преки щети обаче представляват 4,78 % от среднопретегления БВП на съответните пет региона по NUTS ниво 2 и следователно далеч надхвърлят прага от 1,5 % за среднопретегления регионален БВП, определен в Регламента, за да се квалифицират като регионално бедствие.

               (8)Общите преки щети служат за основа при изчисляването на размера на финансовата помощ от Фонда. Финансовата помощ може да се използва само за покриване на основните спешни действия и действия по възстановяване, определени в член 3 от Регламента.

               (9)С Решение C(2015) 4180 на Комисията се предостави авансово плащане в размер на 331 135 EUR за Еврос, а с Решение C(2015) 4181 на Комисията се предостави сума в размер на 658 560 EUR за Централна и Западна Гърция, което и в двата случая представлява 10 % от очакваната финансова помощ от Фонда.

               (10)Що се отнася до въздействието и последиците от бедствията, наводнението във водосборния басейн Еврос засегна силно селскостопанския сектор. Около 17 500 хектара земя бе наводнена. Бяха унищожени земеделска инфраструктура, складове и култури. Повредени или разрушени бяха 150 км пътища. Водоснабдяването и канализационната инфраструктура бяха повредени в 17 населени места. Наводненията причиниха щети и на обществени сгради (училища, спортни клубове, библиотеки). Западните, централни и северни части на Гърция (Епир, Етолоакарнания, Евритания, Фтиотида, Тесалия и Пелопонес) пострадаха от силни валежи, бури, обилни снеговалежи в планините и бурни южни ветрове, както в морските, така и в сухоземните райони. Това предизвика сривове в електрозахранването, преливане на реки и множество свлачища, което доведе до изолиране на редица планински селища, чиито жителите трябваше да бъдат евакуирани. Бедствието причини щети в размер на повече от 60 % от пътната мрежа в област Епир. Селското стопанство понесе загуби на култури върху обработваема земя. Засегнати бяха магазини, къщи, търговски предприятия, животновъдства и стопанства. Част от културното наследство на Гърция беше застрашено. Бушуващите води на река Арахтос, например, отнесоха историческия мост Плака в селището Дзумерка.

               (11)Разходите за основни спешни действия, отговарящи на условията съгласно член 3, параграф 2 от Регламента, се оценяват от гръцките органи на 308,445 милиона евро и са разбити по видове действия. Най-голяма част от разходите се отнася към транспортния сектор — над 196 милиона евро. Втората по големина част от разходите е свързана с укрепването на превантивната инфраструктура и е на стойност 83 милиона евро.

               (12)Пострадалите региони са „по-слабо развити региони“ по линия на европейските структурни и инвестиционни фондове (за периода 2014—2020 г.). Гръцките органи не са уведомили Комисията за намерението си да пренасочат средства от програмата по европейските структурни и инвестиционни фондове към мерки за възстановяване.

               (13)Що се отнася до прилагането на законодателството на Съюза относно предотвратяването и управлението на риска от бедствия в момента няма процедура за нарушение в ход. През ноември 2012 г. на Комисията бе представен актуализиран доклад, даващ предварителна оценка на риска от наводнения. Освен това, като част от националната стратегическа референтна рамка за 2014—2020 г., ОП „Инфраструктура, транспорт, околна среда и устойчиво развитие“, която се съфинансира от Европейския фонд за регионално развитие и Кохезионния фонд, финансира действия по тематична цел 5, имащи за цел да се отговори на отрицателното въздействие от изменението на климата и приспособяване към новите топли условия и възможните екстремни климатични явления, например наводнения.

               (14)Към датата на подаване на заявлението по отношение на Гърция нямаше задействана процедура за установяване на неизпълнение на задължение във връзка със законодателството на Съюза, свързано с характера на бедствието.

               (15)Гръцките органи потвърдиха, че допустимите разходи нямат застрахователно покритие.

               3.ФИНАНСИРАНЕ

               В Регламент (ЕС, ЕВРАТОМ) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  2
               , и по-специално в член 10 от него, се предвижда възможност за мобилизиране на средства от фонд „Солидарност“ на Европейския съюз в рамките на годишен таван от 500 милиона евро (по цени от 2011 г.) над съответните функции от финансовата рамка. Условията за финансиране от фонда са представени в Регламент (ЕО) № 2012/2002 на Съвета, изменен с Регламент (ЕС) № 661/2014 на Европейския парламент и на Съвета от 15 май 2014 г. за създаване на фонд „Солидарност“ на Европейския съюз. В точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  3
                са определени редът и условията за мобилизиране на Фонда.

               Тъй като солидарността бе главното основание за създаването на фонда, Комисията счита, че помощта от него следва да бъде прогресивна. Това означава, че според досегашната практика частта от щетите, надвишаваща прага за големи бедствия за мобилизиране на средства от фонда (т.е. 0,6 % от БНД или 3 милиарда евро по цени от 2011 г., в зависимост от това коя е по-малката сума), следва да води до по-голям интензитет на помощта в сравнение с щетите до този праг. Процентът, прилаган в миналото при определянето на отпусканите за големи бедствия средства, е 2,5 % от общите преки щети под прага и 6 % от щетите над прага. Що се отнася до регионалните бедствия и бедствията, приети съгласно разпоредбата за съседна държава, ставката е 2,5 %.

               Помощта не може да надвишава прогнозната обща стойност на допустимите действия. Методиката за изчисляване на помощта по фонд „Солидарност“ бе изложена в годишния доклад за фонд „Солидарност“ за периода 2002—2003 г. и бе приета от Съвета и от Европейския парламент.

               Въз основа на заявленията, подадени от България и Гърция, изчислението на помощта от Фонда, което се основава на оценка на общите причинени преки щети, е както следва:

                        Бедствие

                        Преки щети
                        (милиони евро)

                        Приложен праг за регионални бедствия (милиони евро)

                        Праг за големи бедствия
                        (милиони евро)

                        Общи разходи за допустимите действия
                        (милиони евро)

                        2,5 % от преките щети до прага (в евро)

                        6 % от преките щети над прага (в евро)

                        Общ размер на предложената помощ в евро

                        БЪЛГАРИЯ

                        243,305

                        —

                        234,871

                        239,225

                        5 871 775

                        506 040

                        6 377 815

                        ГЪРЦИЯ

                        395,878

                        124,354

                        1 091,315

                        308,445

                        9 896 950

                        —

                        9 896 950

                        ОБЩО

                        16 274 765

               При приемане на бюджета за 2015 г. беше мобилизирана сума в размер на 50 000 000 EUR за извършването на авансови плащания, като съответните бюджетни кредити за поети задължения и плащания бяха записани в бюджета. Като отчита констатираното при прегледа на заявленията
                  4
                и максималния възможен размер на безвъзмездните средства от Фонда, Комисията предлага да се мобилизират средства от Фонда за тези два случая, като се използва сумата от 16 274 765 EUR от специално отделените за аванси средства в размер на 50 000 000 EUR от общия бюджет на Европейския съюз за финансовата 2015 година.

               Тъй като вече беше изплатена авансова сума в размер на 10 % на стойност 1 627 477 EUR (637 782 EUR за България и 989 695 EUR за Гърция) в съответствие с член 4а, параграф 2 от Регламента, дължимото салдо възлиза на 14 647 288 EUR (5 740 033 EUR за България и 8 907 255 EUR за Гърция).

               След извършване на горепосочените авансови плащания, наличното салдо в бюджета за плащане на аванси е 48 372 523 EUR. Съгласно точка 11 от Междуинституционалното споразумение, с която се дава възможност за преразпределяне на бюджетни кредити, Комисията предлага от наличното салдо да се изтегли необходимата сума за България и Гърция в размер на 14 647 288 EUR. След плащането на оставащата сума от 14 647 288 EUR, сумата от 33 725 235 EUR остава на разположение за допълнителни авансови плащания за 2015 г. в случай на нужда. Въз основа на наличната в момента информация, това се оценява като достатъчно, в случай на нови заявления, които могат да бъдат получени през останалата част от годината.

               В случай на несъгласие ще бъде започната тристранна процедура съгласно точка 11 от Междуинституционалното споразумение
                  5
               .

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               относно мобилизирането на средства от фонд „Солидарност“ на Европейския съюз

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕО) № 2012/2002 на Съвета от 11 ноември 2002 година за създаване на фонд „Солидарност“ на Европейския съюз
                  6
                и по-специално член 4, параграф 3 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  7
               , и по-специално точка 11 от него,

               като взеха предвид предложението на Комисията
                  8
               ,

               като имат предвид, че:

               (1)Фонд „Солидарност“ на Европейския съюз („Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации и да покаже солидарност с населението на регионите, засегнати от бедствия.

               (2)Съгласно член 10 от Регламент (ЕС, Евратом) № 1311/2013 на Съвета
                  9
                максималната годишна сума, която Фондът не може да надхвърля, е 500 милиона евро (по цени от 2011 г.).

               (3)България подаде заявление за мобилизиране на средства от Фонда във връзка със сурови зимни условия.

               (4)Гърция подаде две заявления за мобилизиране на средства от Фонда във връзка с наводнения.

               (5)Комисията заключи, че заявленията отговарят на условията за отпускане на помощ по линия на фонд „Солидарност“, определени в Регламент (ЕО) № 2012/2002 на Съвета.

               (6)Поради това Фондът следва да бъде мобилизиран, за да се осигури чрез него финансова помощ в размер на пълната сума от 16 274 765 EUR във връзка със заявленията, подадени от България и Гърция.

               (7)Съществуват възможности за преразпределение на бюджетни кредити в съответствие с второто изречение на точка 11 от Междуинституционалното споразумение от 2 декември 2013 г. Бюджетните кредити за авансови плащания за финансовата 2015 година бяха използвани в много ограничена степен за трите заявления, които са предмет на настоящото решение и за които остава да бъде изплатена сума в размер на 14 647 288 EUR. Следователно пълната сума за мобилизиране на средства ще се финансира чрез използването на наличните бюджетни кредити в общия бюджет на Европейския съюз за финансовата 2015 година, като не са необходими допълнителни бюджетни кредити. Поради това не е необходимо изменение на бюджета, тъй като настоящото решение съдържа всички елементи, необходими за мобилизиране на Фонда.

               (8)За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               Пълният размер на настоящото мобилизиране се покрива от специално отделени мобилизирани бюджетни кредити за авансови плащания в рамките на бюджета на Съюза за финансовата 2015 година, налични по бюджетен ред 13 06 01.

               Член 2

               Настоящото решение влиза в сила в деня на публикуването му в Официален вестник на Европейския съюз.

                То се прилага от [датата на приемането му] [датата се въвежда от Парламента преди публикуването в ОВ].

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (OВ L 311, 14 ноември 2002 г., стр. 3).

                     (2)
                  ОВ L 347, 20.12.2013 г., стр. 884.

                     (3)
                  ОВ С 373, 20.12.2013 г., стр. 1.

                     (4)
                  Съобщение до Комисията C(2015) xxxx.

                     (5)
                  ОВ С 373, 20.12.2013 г., стр. 1.

                     (6)
                  Регламент (ЕО) № 2012/2002 на Съвета от 11 ноември 2002 година за създаване на фонд „Солидарност“ на Европейския съюз (OВ L 311, 14 ноември 2002 г., стр. 3).

                     (7)
                  ОВ С 373, 20.12.2013 г., стр. 1.

                     (8)
                  ОВ C […], […] г., стр. […].

                     (9)
                  Регламент (ЕС, Евратом) № 1311/2013 на Съвета за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


Важна правна забележка

|

52009PC0221

Предложение за Решение на Съвета за подписването и временното прилагане от името на Европейската общност на Споразумението за научно и технологично сътрудничество между Европейската общност, от една страна, и Хашемитско кралство Йордания, от друга страна  /* COM/2009/0221 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 13.5.2009COM(2009) 221 окончателенПредложение заРЕШЕНИЕ НА СЪВЕТАза подписването и временното прилагане от името на Европейската общност на Споразумението за научно и технологично сътрудничество между Европейската общност, от една страна, и Хашемитско кралство Йордания, от друга страна  ОБЯСНИТЕЛЕН МЕМОРАНДУМОтносно: Предложение за решение на Съвета за подписването и временното прилагане на споразумение за научно и техническо сътрудничество между Европейската общност, от една страна, и Хашемитското кралство Йордания, от друга страна1. Евро-средиземноморското споразумение за асоцииране (наричано по-нататък „споразумението за асоцииране“) между Европейските общности и техните държави-членки, от една страна, и Хашемитското кралство Йордания (наричано по-нататък „Йордания”), от друга страна, влезе в сила на 1 май 2002 г. Член 64 от това споразумение определя научното и технологичното сътрудничество като област от особен интерес и потенциал и постановява, наред с други неща, изграждането на постоянни връзки между научните общности на договорните страни. Член 62 също гласи, че регионалното сътрудничество ще се съсредоточи, наред с други неща, върху научните и технологичните изследвания.2. В писмото си от 20 февруари 2007 г. министърът на планирането и международното сътрудничество на Йордания, г-жа Зухаир Ал-Али, подаде официална молба за започване на преговори по споразумението за научно и технологично сътрудничество. В писмото си от 14 март 2007 г. еврокомисарят Поточник отвърна положително на тази молба.3. В резултат на това, по предложение на Комисията Съветът упълномощи Комисията на 7 април 2007 г. да договори от името на Европейската общност споразумение за научно и технологично сътрудничество с Хашемитското кралство Йордания и издаде съответни директиви за преговори. В резултат на преговорите на 28 януари 2009 г. бе парафиран приложения проект за текст на споразумението.4. Йордания е активен партньор, който притежава важни предимства, като:-  добре развита мрежа от университети и висши учебни заведения и добре оборудвани центрове за проучвания и технологични приложения, като NCARTT (Национален център за научни изследвания и трансфер на технологии в областта на селското стопанство) в сферата на агрономството;-  добро интегриране в международните и регионалните научни мрежи, които участват в Глобалния форум за устойчиво развитие и в международните конвенции на Конференцията на Обединените нации за околната среда и развитието (CNUED) (биоразнообразие, опустиняване…);5. Йордания има капацитета да бъде център за научно сътрудничество с другите държави от региона (Сирия, Ливан, Палестинската автономия, Израел, Египет и Турция). На регионално ниво Йордания сътрудничи активно на MoCo (Евро-средиземноморски комитет за мониторинг на научноизследователското сътрудничество), където се представлява от своя „Висш съвет за наука и технология“ (HCST). HCST бе създаден през 1987 г. за изграждане на национална научно-технологична база за достигане на националните цели за развитие посредством повишаване на осведомеността за значимостта на научните изследвания и развитието, като осигурява необходимото финансиране за такава дейност и направлява научноизследователската и развойна дейност по приоритетните разработки.6. Вследствие на анализа на националната система за изследвания, проведен от HCST съвместно с Международния център за развитие и изследвания в Канада, бе препоръчано да се създаде национална система за изследвания, която да е в състояние да разработи и въведе политика за наука, технология и иновации, която засяга всички сектори, особено малките и средни предприятия (МСП). Представените като най-годни за международно и регионално сътрудничество приоритетни области бяха енергетиката, устойчивото развитие (управление на водните и природните ресурси), здравеопазването, селското стопанство и археологията. В резултат на това правителството на Йордания прие стратегически документ за периода 2005—2010 г. за по-добро интегриране на науката и технологията в националните си програми с оглед на установяване на научна и технологична база, мобилизираща мултидисциплинарните и междуинституционалните мрежи, както и с оглед на заздравяване на партньорствата и синергиите между научното общество и инициаторите на иновации. Определените области са съобразени с приоритетите на 7-мата рамкова програма, а сътрудничеството на изследователските институции на Йордания с международни научни екипи със сигурност би допринесло за повишаване на нивото на националната система за изследвания на Йордания, също както би подобрило научно-технологичното сътрудничество в региона.7. Споразумението следва да се подпише и да се прилага временно до приключване на процедурите за неговото официално сключване.С оглед на горните съображения Комисията отправя искане към Съвета:-  да разреши подписването от името на Европейската общност на Споразумението за научно и технологично сътрудничество между Европейската общност, от една страна, и Хашемитско кралство Йордания, от друга страна;-  да разреши временното прилагане на Споразумението за научно и технологично сътрудничество между Европейската общност, от една страна, и Хашемитско кралство Йордания, от друга страна;Предложение заРЕШЕНИЕ НА СЪВЕТАза подписването и временното прилагане от името на Европейската общност на Споразумението за научно и технологично сътрудничество между Европейската общност, от една страна, и Хашемитско кралство Йордания, от друга странаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 170, заедно с член 300, параграф 2, първа алинея, първо изречение, от него,като взе предвид предложението на Комисията[1],като има предвид, че:(1) Комисията се договори от името на Общността за споразумение за научно и технологично сътрудничество с Хашемитското кралство Йордания.(2) В резултат на преговорите, на 28 януари 2009 г. бе парафирано приложеното споразумение.(3) Необходимо е да се подпише споразумението, договорено от Комисията, с оглед на евентуалното му сключване на по-късна дата.РЕШИ:Член 1(1) Подписването на Споразумението за научно и технологично сътрудничество между Европейската общност, от една страна, и Хашемитско кралство Йордания, от друга страна, е одобрено с настоящото от името на Общността, при условие че Съветът приеме решение относно сключването на цитираното споразумение.(2) Текстът на споразумението е приложен към настоящото Решение.(3) Председателят на Съвета се упълномощава с настоящото да определи лицето/лицата, оправомощено/и да подпише/ат, от името на Европейската общност, Споразумението за научно и технологично сътрудничество между Европейската общност, от една страна, и Хашемитско кралство Йордания, от друга страна.Член 2(1) Споразумението се прилага временно, както е предвидено в член 7, параграф 2 от споразумението, до приключване на процедурите за сключване.(2) Комисията приема позицията на Общността, която да се застъпва в Съвместния комитет, създаден по силата на член 4, параграф 2 от споразумението по отношение на техническите изменения в споразумението съгласно член 7, параграф 5 от него.Член 3Настоящото решение се публикува в Официален вестник на Европейския съюз.Съставено в Брюксел на […] година.За Съвета:ПредседателПРИЛОЖЕНИЕСПОРАЗУМЕНИЕза научно и технологично сътрудничество между Европейската общност и правителството на Хашемитското кралство ЙорданияЕвропейската общност (наричана по-долу „Общността“), от една страна,иХашемитското кралство Йордания (наричано по-долу „Йордания”), от друга страна,наричани по-долу „страните“,КАТО ВЗЕХА ПРЕДВИД Договора за създаване на Европейската общност и по-специално член 170 във връзка с член 300, параграф 2, първо изречение, и параграф 3, първа алинея,КАТО ВЗЕХА ПРЕДВИД значението на науката и технологията за своето икономическо и социално развитие и текста на член 43 на Евро-Средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга, подписано на 1 май 2002 г.,КАТО ВЗЕХА ПРЕДВИД Европейската политика за добросъседство и стратегията на ЕС за засилване на отношенията със съседните държави, в рамката на която страните се срещнаха и споразумяха за план за действие, един от приоритетите на който бе „да засилят сътрудничеството в науката и технологията“. Съвместният план за действие на Европейската политика за добросъседство съответства на Изпълнителната програма на правителството на Йордания (2007—2009 г.) за Kuluna Al Urdun/Националната програма, чиято цел е да разработи устойчив процес за социално-икономическа реформа,ИМАЙКИ ПРЕДВИД, че Общността и Йордания са предприели съвместни действия в областта на научните изследвания, технологичното развитие и демонстрационните дейности в различни сфери от общ интерес и че ще бъде взаимно изгодно за тях всяка от страните да участва в дейностите по научните изследвания и развитието на другата страна на реципрочна база,ЖЕЛАЕЙКИ да установят официална рамка за сътрудничество в научните и технологичните изследвания, което ще позволи да се разширят и укрепят взаимните усилия в сферите от общ интерес и да се насърчи използването на резултатите от това сътрудничество предвид техните взаимни икономически и социални интереси,ЖЕЛАЕЙКИ да отворят Европейското научноизследователско пространство за държави, които не са членки, и по-специално за средиземноморските държави-партньори,се споразумяха за следното:Член 1Обхват и принципи1. Страните насърчават, развиват и подпомагат дейностите по сътрудничеството между Общността и Йордания в сферите от общ интерес, където те извършват изследователски и развойни дейности в областта на науката и технологията.2. Съвместните дейности се провеждат въз основа на следните принципи:-  насърчаване на основано върху знанията общество за засилване на социалното и икономическото развитие на двете страни;-  взаимна изгода на базата на общ баланс на предимствата;-  реципрочен достъп до дейностите по научноизследователските програми и проекти, предприети от всяка страна;-  навременен обмен на информация, който може да улесни съвместната дейност;-  адекватен обмен и защита на правата върху интелектуалната собственост;-  участие и финансиране съгласно съответните законови и подзаконови разпоредби на страните.Член 2Средства за сътрудничество1. Установените в Йордания правни субекти, както е определено в приложение І, включително физически лица или частни или публични юридически лица, участват в непреки съвместни действия на Рамковата програма на Европейската общност за научни изследвания, технологично развитие и демонстрационни дейности (наричана по-долу „Рамкова програма“), съгласно условията, установени или цитирани в приложения І и ІІ.Правните субекти, установени в държавите-членки на Европейската общност, както са определени в приложение І, участват в научноизследователските програми и проекти на Йордания по теми, равностойни на тези от Рамковата програма, при същите условия, които се прилагат за правни субекти от Йордания, съгласно условията, установени или цитирани в приложения І и ІІ.2. Сътрудничеството може да приеме една от следните форми и средства:-  редовни обсъждания на насоките и приоритетите за научноизследователските политики и планиране в Йордания и Общността;-  обсъждания на перспективите и развитието на сътрудничеството;-  своевременно предоставяне на информация относно изпълнението на програми и научноизследователски проекти на Йордания и на Общността и относно резултатите от работата, извършвана в рамката на настоящото споразумение;-  съвместни заседания;-  посещения и обмен на научни сътрудници, инженери и техници, включително за целите на обучението;-  обмен и споделяне на оборудване, материали и услуги за тестове;-  контакти между ръководителите на програми или проекти на Йордания и на Общността;-  участие на експерти в семинари, симпозиуми и работни групи;-  обмен на информация относно практиките, законите, разпоредбите и програмите, свързани със сътрудничеството съгласно настоящото споразумение;-  обучение по научни изследвания и технологично развитие;-  реципрочен достъп до научната и технологичната информация в обхвата на това сътрудничество;-  всяко друго средство, което ще бъде прието от Комитета на Европейската общност и Йордания за научно и технологично сътрудничество съгласно определението на член 4, и което съответства на политиките и процедурите, приложими в двете страни.Член 3Засилване на сътрудничеството1. Страните полагат всички усилия в рамките на тяхното приложимо законодателство да улеснят свободното движение и пребиваване на научните работници, участващи в дейностите, обхванати от настоящото споразумение, както и да улеснят трансграничното движение на стоки, предназначени за използване в такива дейности.2. Когато в съответствие със своите собствени правила Общността предоставя едностранно финансови средства на правен субект от Йордания, участващ в непряка съвместна дейност на Общността, Йордания ще гарантира тази транзакция да не се облага с такса или данък.Член 4Управление на споразумениетоСъвместен комитет на Европейската общност и Йордания за научно и технологично сътрудничествоКомитет1. Съгласуването и подпомагането на дейностите съгласно настоящото споразумение се извършва от страна на Йордания от Висшия съвет за наука и технология (HCST), а от страна на Общността — от Европейската комисия, действащи като изпълнителни представители на страните (наричани по-долу „изпълнителни агенти“).2. Изпълнителните агенти създават съвместен комитет, наречен „Съвместен комитет на Европейската общност и Йордания за научно и технологично сътрудничество“ (наричан по-долу „Съвместен комитет“), чиито функции включват:-  осигуряване, оценка и преглед на изпълнението на настоящото споразумение, както и изменение на неговите приложения или приемане на нови такива, отчитащи развитието на научните политики на страните, подлежащи на изпълнение от всяка от страните по нейните вътрешни процедури за тази цел;-  определяне, на ежегодна база, на потенциалните сектори, където сътрудничеството трябва да се развива и подобрява, и проучване на всякакви мерки за тази цел;-  редовно обсъждане на бъдещите насоки и приоритети на научноизследователските политики и планирането на научните изследвания в Йордания и Общността и перспективите за бъдещо сътрудничество в рамките на настоящото споразумение;-  изготвяне на препоръки към страните относно изпълнението на настоящото споразумение, включително установяване и препоръчване на допълнения към дейностите, посочени в член 2, параграф 2 и конкретни мерки за подобряване на взаимния достъп, предвиден по член 1, параграф 2;3. Съвместният комитет, който се състои от представители на изпълнителните агенти, приема свой процедурен правилник.4. Съвместният комитет заседава обикновено един път годишно, поред в Общността и в Йордания. Извънредни заседания се провеждат, когато е необходимо и договорено между страните. Заключенията и препоръките на Съвместния комитет се изпращат за сведение на Комитета за асоцииране на Евро-Средиземноморското споразумение между Европейския съюз и Хашемитското кралство Йордания.Член 5ФинансиранеРеципрочните участия в научноизследователските дейности съгласно настоящото споразумение се организират в съответствие с условията, определени в приложение І, и подлежат на законите и останалите нормативни уредби, политиките и условията за изпълнение на програмите, действащи на територията на всяка страна.Когато една страна оказва финансова подкрепа на участници от другата страна във връзка с непреки съвместни дейности, за всякакви безвъзмездни помощи и финансово или друго съдействие от финансиращата страна за участници от другата страна в подкрепа на тези дейности се дава освобождаване от данъци и митническо облагане.Член 6Разпространение и използване на резултати и информацияРазпространението и използването на постигнатите и/или обменените резултати, както и на тези от информацията, управлението, предоставянето и упражняването на права за интелектуална собственост, породени от научноизследователските дейности, предприети съгласно настоящото споразумение, подлежат на условията, формулирани в приложение ІІ.Член 7Заключителни разпоредби1. Приложения І и ІІ представляват неразделна част от настоящото споразумение. Всички въпроси или спорове, свързани с тълкуването или изпълнението на настоящото споразумение, се уреждат по взаимно съгласие на страните.2. Настоящото споразумение влиза в сила, след като страните се нотифицират взаимно за приключването на техните вътрешни процедури за неговото сключване. До приключване от страните на гореспоменатите процедури страните прилагат временно настоящото споразумение след подписването му. Ако една от страните нотифицира другата, че няма да сключи споразумението, с настоящото се изразява взаимно съгласие проектите и дейностите, започнали съгласно това временно прилагане и все още продължаващи към момента на гореспоменатата нотификация, да продължат до тяхното завършване при условията, изложени в настоящото споразумение.3. Всяка една от страните може да прекрати настоящото споразумение по всяко време с шестмесечен срок на предизвестие. Проектите и дейностите, които са започнати към момента на прекратяване на настоящото споразумение, се завършват при условията, предвидени в настоящото споразумение.4. Настоящото споразумение ще остане в сила дотогава, докато една от страните уведоми писмено другата за своето намерение да го прекрати. В такъв случай настоящото споразумение престава да се прилага шест месеца след получаването на това уведомление.5. Ако една от страните реши да промени своите научноизследователски програми и проекти, споменати в параграф 1 от член 1, изпълнителният агент на тази страна уведомява изпълнителния агент на другата страна за точното съдържание на тези промени. Чрез дерогация на параграф 3 от настоящия член настоящото споразумение може да бъде прекратено при взаимно приети условия, ако една от страните нотифицира другата в едномесечен срок от приемането на промените, споменати по-горе в този параграф, за своето намерение да прекрати настоящото споразумение.6. Настоящото споразумение се прилага, от една страна, спрямо териториите, в които се прилага Договорът за създаване на Европейската общност в съответствие с условията, залегнали в този Договор, а от друга страна, спрямо територията на Хашемитското кралство Йордания. Това не пречи да се провеждат съвместни дейности в открито море, в космическото пространство или на територията на трети страни в съответствие с международното право.В ДОКАЗАТЕЛСТВО ЗА КОЕТО, долуподписаните представители, упълномощени съответно от Европейската общност и Хашемитското кралство Йордания, полагат подписите си под настоящото споразумение.СЪСТАВЕНО в два екземпляра в…., на … ден от ….. година, на български, испански, чешки, датски, немски, естонски, гръцки, английски, френски, италиански, латвийски, литовски, унгарски, малтийски, нидерландски, полски, португалски, румънски, словашки, словенски, шведски, финландски и арабски език, като текстовете на всеки един от тези езици са еднакво автентични.ЗА ЕВРОПЕЙСКАТА ОБЩНОСТ: | ЗА ХАШЕМИТСКОТО КРАЛСТВО ЙОРДАНИЯ: |ПРИЛОЖЕНИЕ IУсловия за участие на правни субекти, установени в държавите-членки на Европейския съюз и в ЙорданияЗа целите на настоящото споразумение правен субект означава всяко физическо лице или всяко юридическо лице, създадено съгласно националното право по мястото на установяване или съгласно Общностното право, или съгласно международното право, което представлява обособен юридически субект, който може да има всякакви права и поема всякакви задължения от свое име.I. Условия за участие на правни субекти, установени в Йордания в непреки действия по Рамковата програма1. Участието на правни субекти, установени в Йордания, в непреки действия по Рамковата програма, се извършва в съответствие с условията, предвидени от Европейския парламент и на Съвета съгласно член 167 от Договора за създаване на Европейската общност.Освен това правните субекти, установени в Йордания, могат да участват в непреки действия, предприети в съответствие с член 164 на Договора за създаване на Европейската общност.2. Общността може да отпусне финансиране на правни субекти, установени в Йордания, които участват в непреки действия, посочени в параграф 1 по-горе при условията, определени в решението, взето от Европейския парламент и от Съвета (Регламент (ЕО) № 1906/2006 на Европейския парламент и на Съвета от 18 декември 2006 г. за определяне на правила за участието на предприятия, научноизследователски центрове и университети в дейности по Седмата рамкова програма и за разпространение на резултатите от научните изследвания (2007—2013 г.))[2], съгласно член 167 от Договора за Европейската общност, финансовите регламенти на Европейската общност и останалото приложимо законодателство на Общността.3. Грантово споразумение или договор, сключен от Общността с кой да е правен субект, установен в Йордания с оглед да изпълни непряко действие, трябва да предвижда проверки и одити, извършвани от или по пълномощие на Европейската комисията или Сметната палата на Европейските общности.В дух на сътрудничество и взаимна изгода компетентните органи на Йордания оказват всяка разумна и възможна помощ, която е необходима или полезна при съществуващите обстоятелства за извършването на такива проверки и одити.ІІ. Условия за участието на правни субекти, установени в държавите-членки на Европейския съюз, в изследователски програми и проекти на Йордания1. Всеки правен субект, установен в Общността и създаден по националното право на една от държавите-членки на Европейския съюз или по общностното право, може да участва в проекти на програмите за научни изследвания и развитие на Йордания съвместно с йордански правни субекти.2. Без да се засягат горният параграф 1 и приложение ІІ, правата и задълженията на установените в Общността правни субекти, които участват в йордански научноизследователски проекти по програми за научни изследвания и развитие, и условията, приложими при представяне и оценка на предложения и при предоставяне и сключване на договори по такива проекти, подлежат на йорданските закони, регламенти и правителствени директиви, регулиращи работата по програмите за научни изследвания и развитие, както те се прилагат към йордански правни субекти, при осигуряване на безпристрастно отношение, като се има предвид естеството на сътрудничеството между Йордания и Общността в тази сфера.Финансирането на правни субекти, установени в Общността, участващи в съответните йордански проекти в рамките на програми за изследвания и развитие, се извършва в съответствие със законодателството на Йордания, правилата и директиви относно функционирането на гореспоменатите програми, което е приложимо за правни субекти, различни от йорданските.ІІІ. Информация относно възможностите за участиеЙордания и Европейската комисия редовно ще публикуват информация относно текущите програми и възможностите за участие за правните субекти, установени в двете страни.ПРИЛОЖЕНИЕ IIПринципи за разпределение на права върху интелектуална собственостI. ПрилаганеЗа целите на настоящото споразумение, „интелектуална собственост“ има значението, посочено в член 2 от Конвенцията за създаване на Световната организация за интелектуална собственост, приета в Стокхолм на 14 юли 1967 г.За целите на настоящото споразумение „знания“ означават резултатите, включително информация, независимо дали те могат да бъдат защитени, както и авторски права или права, отнасящи се до такава информация въз основа на подаването на заявление за или издаването на патенти, на защитата на дизайни и растителни видове, на удостоверения за допълнителна защита или подобни форми на защита.II. Права за интелектуална собственост на правни субекти от страните, които участват в непреки съвместни дейности1. Всяка страна гарантира, че третирането на правата върху и задълженията по интелектуалната собственост на правни субекти, установени на територията на другата страна, участници в непреки съвместни дейности, извършвани съобразно настоящото споразумение, както и съответните права и задължения, произтичащи от такова участие, е съобразено със съответните законови и подзаконови разпоредби и международни конвенции, приложими за двете страни, включително Споразумението за свързаните с търговията аспекти на правата върху интелектуалната собственост, приложение 1В от Маракешкото споразумение за създаване на Световната търговска организация, Парижкия акт от 24 юли 1971 г. на Бернската конвенция за закрила на литературни и художествени произведения и Стокхолмския акт от 14 юли 1967 г. на Парижката конвенция за закрила на индустриалната собственост.2. Всяка страна гарантира, че ще третира участниците на другата страна в непреки съвместни дейности по същия начин относно интелектуалната собственост както своите собствени участници по съответните правила за участие за всяка изследователска програма или проект или по своите приложими законови и подзаконови разпоредби.ІІІ. Права за интелектуална собственост на страните1. Освен ако не е специално договорено друго между страните, следните правила се прилагат за знанията, генерирани от страните в хода на дейностите, изпълнявани съгласно член 2 от настоящото споразумение:a) Страната, създала конкретното знание, е негов собственик. Когато съотношението на изработване на конкретната работа не може да бъде определено, страните стават съсобственици върху подобно знание.б) Страната, притежаваща знанието, предоставя на другата страна достъп до него с оглед осъществяването на дейностите, посочени в член 2 от настоящото споразумение. Такива права на достъп се предоставят безвъзмездно.2. Освен ако страните не са се споразумели за друго, следните правила се прилагат за научните литературни разработки на страните:a) в случаите, когато дадена страна публикува научни и технически сведения, информация и резултати в периодични издания, статии, доклади, книги, включително видео и софтуер, произтичащи и свързани с дейностите, извършвани съгласно настоящото споразумение, на другата страна се предоставя световен, неекслузивен, неотменяем, безплатен лиценз за превод, възпроизвеждане, адаптиране, предаване и публично разпространение на такива произведения;б) всички копия на данни и информация, защитени с авторски права, които трябва да бъдат разпространени публично и изготвени съгласно този раздел, трябва да посочват името на автора/ите на творбата, освен ако авторът изрично не желае да бъде посочван. Те също съдържат ясно откроимо признание за съвместната подкрепа на страните.3. Освен ако страните не са се споразумели за друго, се прилагат следните правила за поверителната информация на страните:a) Когато съобщава на другата страна информация, свързана с дейности, извършени съгласно настоящото споразумение, всяка страна посочва информацията, която иска да остане неразкрита, чрез поверителни знаци или легенди.б) Получаващата страна има право на своя собствена отговорност да съобщи неразкрита информация на органи или лица, които са ѝ подвластни, специално за целите на прилагане на настоящото споразумение.в) С предварителното писмено съгласие на страната, предоставяща неразкритата информация, получаващата страна може да разпространи такава неразкрита информация в по-широк кръг, отколкото иначе е позволено в буква б). Страните си сътрудничат при разработване на процедури за искане и получаване на предварително писмено съгласие за такова по-широко разпространение, като всяка страна предоставя такова разрешение в степен, допустима от вътрешните ѝ политики, разпоредби и закони;г) Недокументна неразкрита или друга поверителна информация, предоставена на семинари и други срещи между представители на страните в рамките на настоящото споразумение, или информация, възникнала от наемането на персонал, използването на оборудване или непреки действия, остава поверителна, когато получателят на такава неразкрита или друга поверителна или дискретна информация е бил известен за поверителния характер на съобщената информация по времето, когато това съобщение е било направено, съгласно буква а).д) Всяка от страните полага усилия да гарантира, че неразкритата информация, получена от нея по букви а) и г), се контролира, както е предвидено в тях. Ако една от страните узнае, че няма да може да изпълни формулираните в букви а) и г) разпоредби за неразпространение или има основателни причини това да се очаква,, тя трябва незабавно да уведоми другата страна. След това страните се допитват взаимно, за да определят подходящо действие.ЗАКОНОДАТЕЛНА ФИНАНСОВА ОБОСНОВКА1. НАИМЕНОВАНИЕ НА ПРЕДЛОЖЕНИЕТО:Предложение за решение на Съвета за подписването и временното прилагане на споразумение за научно и техническо сътрудничество между Европейската общност, от една страна, и Хашемитското кралство Йордания, от друга страна.2. РАМКА УД/БДПолитическа стратегия и координиране, по-специално на генерални дирекции „Изследвания“, „Съвместен изследователски център“, „Предприятия и промишленост“, „Информационно общество и медии“ и „Енергетика и транспорт”.3. БЮДЖЕТНИ РЕДОВЕ3.1. Бюджетни редове (оперативни редове и свързаните с тях редове за техническа и административна помощ — предишни редове Б.А), включващи позициите:разходите, свързани с изпълнението на споразумението (работни срещи, семинари, срещи, видеоконференции), ще бъдат начислявани към административните бюджетни редове за специфичните програми по Рамковата програма на Европейската общност (XX.01.05.03).3.2. Срок на действието и на въздействието върху финансовите средства:От датата, на която страните се нотифицират взаимно за приключването на техните вътрешни процедури за неговото сключване. Страните прилагат временно настоящото споразумение след подписването му и то остава в сила дотогава, докато една от страните уведоми писмено другата за своето намерение да го прекрати, както е посочено в член 7, параграф 4 от споразумението.3.3. Бюджетни характеристики (ако е необходимо, добавете редове):Бюджетен ред | Вид разход | Нов | Вноски на ЕАСТ | Вноски на държавите кандидатки | Функция във финансовата перспектива |XX.01.05.03 | Задълж./ Незадължи-телен | Разл.[3]/ ЕБК[4] (недиференцирани) | НЕ | ИМА | ИМА | № [1A] |4. ОБОБЩЕНИЕ НА СРЕДСТВАТА4.1. Финансови ресурси4.1.1. Обобщение на бюджетните кредити за поети задължения (БКПЗ) и бюджетните кредити за плащания (БКП)в млн. EUR (до третия знак след десетичната запетая)Вид разход | Раздел № | 2009 | 2010 | 2011 | 2012 | 2013 | n + 5 и по-нататък | Общо |Оперативни разходи[5] |Бюджетни кредити за поети задължения (БКПЗ) | 8.1 | a) |Бюджетни кредити за плащания (БКП) | б) |Административни разходи, включени в референтната сума[6] |Техническа и административна помощ ТАП (NDA) | 8.2.4 | в) | 0,02 | 0,02 | 0,02 | 0,02 | 0,02 | 0,10 |ОБЩА РЕФЕРЕНТНА СУМА |Бюджетни кредити за поети задължения (БКПЗ) | a+в | 0,02 | 0,02 | 0,02 | 0,02 | 0,02 | 0,10 |Бюджетни кредити за плащания (БКП) | б+в | 0,02 | 0,02 | 0,02 | 0,02 | 0,02 | 0,10 |Административни разходи, които не са включени в референтната сума[7] |Човешки ресурси и свързаните с тях разходи (NDA) | 8.2.5 | г) |Административни разходи, без човешки ресурси и свързани с тях разходи, изключени от референтната сума (ЕБК) | 8.2.6 | д) |Обща индикативна стойност на интервенциятаОБЩО БКПЗ, включително разноски за човешки ресурси | а + в + г + д | 0,02 | 0,02 | 0,02 | 0,02 | 0,02 | 0,10 |ОБЩО БКП, включително разходи за човешки ресурси | б + в + г + д | 0,02 | 0,02 | 0,02 | 0,02 | 0,02 | 0,10 |Подробности за съфинансиранетоАко в предложението е предвидено съфинансиране от държави-членки или други структури (посочват се кои), в таблицата по-долу следва да се посочи очакваният размер на това съфинансиране (могат да се добавят допълнителни редове, ако се предвижда съфинансирането да се осигури от различни организации):в млн. EUR (до третия знак след десетичната запетая)Съфинансиращ орган | Година n | n + 1 | n + 2 | n + 3 | n + 4 | n + 5 и по-нататък | Общо |…………………… | f |ОБЩО БКПЗ, включително съфинансирането | a+в+г++д+е |4.1.2. Съвместимост с финансовото програмиранеX Предложението е съвместимо със съществуващото финансово планиране.( Предложението налага ново програмиране на съответната функция във финансовата перспектива.( Предложението може да наложи прилагане на разпоредбите на Междуинституционалното споразумение[8] (отнасящи се до инструмента за гъвкавост или преразглеждането на финансовите перспективи).4.1.3. Финансово отражение върху приходитеX Предложението няма финансово отражение върху приходите( Предложението има финансово отражение — ефектът му върху приходите е следният:Забележка: всички пояснения и съображения, свързани с метода на изчисление на отражението върху приходите, трябва да бъдат посочени в отделно приложение.в млн. евро (до първия десетичен знак)Преди дей-ствието [Го-дина n-1] | Състояние след действието |Общо човешки ресурси |5. ХАРАКТЕРИСТИКИ И ЦЕЛИПодробности за контекста на предложението се изискват в обяснителния меморандум. Настоящият раздел от законодателната финансова обосновка следва да включва следната специфична допълнителна информация:5.1. Необходимо изпълнение в краткосрочен и дългосрочен планНастоящото решение ще позволи на двете страни да усъвършенстват и засилят сътрудничеството си в области от общ научен и технологичен интерес.5.2. Положителни аспекти от участието на Общността, съвместимост на предложението с други финансови инструменти и възможни благоприятни взаимодействияСпоразумението се основава на принципите на взаимна изгода, реципрочни възможности за достъп до програмите и дейностите на другата страна, свързани с целите на споразумението, недискриминация, ефективна закрила на интелектуалната собственост и справедливо споделяне на правата върху интелектуалната собственост. Предложението е в съответствие и с административните разходи, покривани от Общността, която осигурява финансово мисиите на експерти и длъжностни лица от ЕС, както и работни срещи, семинари и срещи в Европейската общност и Йордания.5.3. Цели, очаквани резултати и свързани с тях показатели на предложението в контекста на управлението по дейности (УД)Настоящото решение позволява на Йордания и на Европейската общност да извличат взаимна изгода от научния и технологически прогрес, постигнат чрез техните специфични научноизследователски програми. То позволява обмен на конкретни знания и трансфер на ноу-хау в полза на научната общност, индустрията и гражданите.5.4. Метод на изпълнение (индикативен)Да се посочат по-долу методът (или методите)[10], избрани за изпълнение на действието.ٱ Централизирано управлениеٱX Пряко от Комисиятаٱ Непряко, чрез делегиране на:ٱ Изпълнителни агенцииٱ Органи, създадени от Общностите по силата на член 185 от Финансовия регламентٱ Национални органи от публичния сектор/органи в сферата на обществените услугиٱ Споделено или децентрализирано управлениеٱ С държави-членкиٱ С трети страниٱ Съвместно управление с международни организации (моля, уточнете)Забележки:6. КОНТРОЛ И ОЦЕНКА6.1. Система за контролОтделите на Комисията редовно ще оценяват всички дейности, извършени по споразумението за сътрудничество, които ще подлежат и на редовна съвместна оценка от страна на Общността и Йордания. Тази оценка ще обхваща:а) показатели за изпълнението — брой на командировките и срещите; брой на различните области на съвместни дейности.б) събиране на информация — въз основа на информация от специфичните програми на рамковата програма и на предоставената от Йордания информация на Съвместния комитет, предвиден от настоящото споразумение.6.2. ОценкаКомисията оценява редовно действията, обхванати от настоящото споразумение за сътрудничество.6.3. Условия и честота на оценяване в бъдещеСтраните по споразумението оценяват прилагането му най-малко веднъж на всеки две години на срещите на Съвместния комитет, посочен в член 4 от споразумението.7. Мерки за борба с измамитеВ случай че изпълнението на рамковата програма изисква използването на външни изпълнители или налага финансова подкрепа в полза на техните страни, Комисията извършва, когато е уместно, финансови одити – особено ако има основания да се съмнява за реалния характер на извършената работа или на работата, описана в докладите за дейността.Финансовите одити на Общността ще се извършват от служители на Комисията или от сертифицирани счетоводни експерти съгласно законодателството на одитираната страна. Общността избира гореспоменатите експерти свободно, като избягва всякакъв риск от конфликт на интереси, какъвто може да ѝ посочи страната, предмет на одита.Освен това, при осъществяване на изследователските дейности Комисията осигурява защита на финансовите интереси на Европейските общности чрез ефективни проверки и, при установени нередности, чрез възпиращи и пропорционални мерки и наказания. За постигането на тази цел във всички договори, използвани при изпълнението на рамковата програма, се включват правила за проверка, мерки и наказания в съответствие с Регламенти № 2988/95, № 2185/96 и № 1073/99.По-конкретно, в договорите следва да бъдат предвидени следните точки:- въвеждане на специални договорни клаузи за защита на финансовите интереси на ЕО чрез провеждане на проверки и контрол на извършената работа;- участието на административни инспектори в областта на борбата с измами, в съответствие с Регламенти № 2185/96 и 1073/99;- налагането на административни наказания за всички преднамерено извършени или причинени по небрежност нередности при изпълнението на договорите, в съответствие с Рамковия регламент № 2988/95, включително съставяне на черен списък;- фактът, че евентуални заповеди за възстановяване на средства в случай на нередности и измами ще подлежат на изпълнително производство съгласно член 256 от Договора за ЕО.В допълнение и като рутинна мярка от отговорните служители на Генерална дирекция „Изследвания“ се изпълнява програма за контрол по отношение на научните и бюджетните аспекти. Местни инспекции се извършват от Европейската сметна палата.8. ПОДРОБНИ ДАННИ ЗА СРЕДСТВАТА8.1. Цели на предложението с оглед на съответните финансови разходиБюджетни кредити за поети задължения в млн. евро (до 3 знака след десетичната запетая)Година n | Година n+1 | Година n+2 | Година n+3 | Година n+4 | Година n+5 |Длъжностни лица и временно наети [12](ХХ 01 01) | A*/AD |B*, C*/AST |Персонал, финансиран[13] по статия ХХ 01 02 |Друг персонал[14], финансиран по статия ХХ 01 04/05 |ОБЩО |8.2.2. Описание на задачите, произтичащи от действиетоУправлението на споразумението ще изисква посещения и срещи на експерти и длъжностни лица от ЕС и Йордания.8.2.3. Източници на човешки ресурси (по закон)(Когато е посочен повече от един източник, моля посочете броя на длъжностите, произтичащи от всеки от източниците)X Длъжности, понастоящем разпределени за управлението на програмата, които трябва да бъдат заменени или продължени( Длъжности, предварително разпределени в рамките на ГПС/ППБ за година n( Длъжности, които ще бъдат поискани в рамките на следващата процедура за ГПС/ППБ( Длъжности, които трябва да бъдат преразпределени, като се използват съществуващите ресурси в съответната служба (вътрешно преназначаване)( Длъжности, необходими за година n, които не са предвидени в ГПС/ППБ за съответната година8.2.4. Други административни разходи, включени в референтната сума ( ХХ 01 04/05 — Разходи за административно управление )в млн. EUR (до третия знак след десетичната запетая)Бюджетен ред (№ и заглавие) | 2009 | 2010 | 2011 | 2012 | 2013 | Година n+5 и по-нататък | ОБЩО |Друга техническа и административна помощ | 0,02 | 0,02 | 0,02 | 0,02 | 0,02 | 0,10 |- intra muros |- extra muros |Общо техническа и административна помощ | 0,02 | 0,02 | 0,02 | 0,02 | 0,02 | 0,10 |8.2.5. Разходи за човешките ресурси и свързаните с тях разходи, които не са включени в референтната сумав млн. EUR (до третия знак след десетичната запетая)Вид човешки ресурси | Година n | Година n+1 | Година n+2 | Година n+3 | Година n+4 | Година n+5 и по-нататък |Длъжностни лица и временно нает персонал (XX 01 01) |Персонал, финансиран по статия XX 01 02 (помощен персонал, външни национални експерти, договорно нает персонал и др.) (посочете бюджетния ред) |Общо разходи за човешки ресурси и свързани с тях разходи (които НЕ са включени в референтната сума) |Разчет – Длъжностни лица и временно нает персонал(122 000 EUR годишно за длъжностни лица)8.2.6. Други административни разходи, които не са включени в референтната сумав млн. EUR (до третия знак след десетичната запетая) |Година n | Година n+1 | Година n+2 | Година n+3 | Година n+4 | Година n+5 и по-нататък | ОБЩО |XX 01 02 11 01 — Командировки |XX 01 02 11 02 — Срещи и конференции |XX 01 02 11 03 — Комитети[16] |XX 01 02 11 04 — Проучвания и консултации |XX 01 02 11 05 — Информационни системи |2 Общо други разходи за управление (XX 01 02 11) |3 Други разходи от административен характер (уточнете, като посочите и бюджетния ред) |Общо административни разходи, различни от човешки ресурси и свързани с тях разходи (които НЕ са включени в референтната сума) |Изчисление - Други административни разходи, които не са включени в референтната сума[1] OВ C, стр.[2] OВ L391, 30.12.2006 г., стр. 1[3] Многогодишни бюджетни кредити[4] Едногодишни бюджетни кредити, наричани по-нататък ЕБК.[5] Разходи, които не попадат в Глава xx 01 от съответния Дял xx.[6] Разходи в статия хх 01 04 от дял хх.[7] Разходи в рамките на глава хх 01, различни от статии хх 01 04 или хх 01 05.[8] Вж. точки 19 и 24 от Междуинституционалното споразумение.[9] Трябва да се добавят допълнителни колони ако е необходимо, т.е. ако продължителността на действието надвишава 6 години.[10] Ако са посочени повече методи, моля включете допълнителни подробности в частта „Бележки“ от настоящата точка.[11] Както е описано в Раздел 5.3[12] Разходите за които НЕ са покрити от референтната сума.[13] Разходите за който НЕ са покрити от референтната сума.[14] Разходите за който са включени в референтната сума.[15] Трябва да се посочи конкретната законодателна финансова обосновка за засегнатата/ите изпълнителна/и агенция/и.[16] Посочете вида на комитета и групата, към която принадлежи.